**Šalies pirkėjai keliauja į „Akropolius“ – vyksta didžiųjų nuolaidų dienos „Jamam“**

**Šį savaitgalį prekybos ir pramogų centruose „Akropolis“ vykstančios didžiųjų nuolaidų dienos „Jamam“ jau pirmą dieną sulaukia gausaus pirkėjų būrio. Šiandien prasidėjusi mažmeninės prekybos akcija vilioja ne tik nuolaidomis, bet ir pramogomis.**

„Tradiciškai lapkritį vykstančios didžiųjų nuolaidų dienos „Jamam“ yra viena mūsų lankytojų laukiamiausių akcijų. Žmonės skuba pasinaudoti galimybe sutaupyti ir pasiruošti ne tik žiemos sezonui, bet ir artėjančioms didžiosioms metų šventėms. Tad ir šiemet jau pirmą akcijos dieną stebime išaugusius lankytojų srautus. Dar daugiau jų laukiame šįvakar ir savaitgalio dienomis. Žmonės dairosi sezoninių drabužių ir avalynės, šventinių dekoracijų, taip pat kalėdinių dovanų. Tradiciškai didelio dėmesio sulaukia ir „Maximos“ pasiūlymai“, – sako Paulius Pocius, „Akropolis Group“ rinkodaros ir komunikacijos vadovas.

Pasak jo, tris dienas, nuo lapkričio 14 iki 16 dienos, vykstančių „Jamam“ didžiųjų nuolaidų dienų metu pirkėjų laukia iki 50 proc. nuolaidos ir pasiūlymai mados, avalynės, grožio, sporto, vaikų prekių, namų interjero, technikos ir kitose parduotuvėse. Prekybos ir pramogų centruose esančiose „Maximos“ parduotuvėse taip pat taikoma 50 proc. nuolaida ne maisto prekėms, perkant jų dvi ir daugiau, skirtingų arba vienodų.

Vilniaus „Akropolyje“ pakalbinta Vida pasidalino, kad atvyko įsigyti naujų žieminių batų ir įvairių smulkmenų buičiai: „Žinote, jei yra akcija reikalingiems pirkiniams, tai visada žiūriu, ką nusipirkti. Reikia ir naujų batų, ir buitinės chemijos, ir stalo padėkliukų. Atėjau su konkrečių pirkinių sąrašu, bet tikrai pažiūrėsiu ir daugiau“.

Kiti kalbinti pirkėjai taip pat neslėpė, kad dairosi ne vien norimų pirkinių, bet ir į kitus pasiūlymus. „Pavasarį per „Jamam“ apipirkau vaikus vasarai, dabar dairausi kalėdinių dovanų. Sūnui pirksiu „Lego“ rinkinį, o štai dukra dar nežino, ko nori, tai pažiūrėsiu, ką rasiu, gal kils idėjų“, – pasakojo vilnietė Milda.

Didesnio pirkėjų srauto tikimasi šeštadienį ir sekmadienį, lapkričio 15–16 dienomis. Šiomis dienomis Vilniaus, Klaipėdos ir Šiaulių „Akropoliuose“ lankytojų laukia ir specialus desertas – apsipirkus už 30 eurų ar daugiau jie bus vaišinami keksiukais. Iš viso bus išdalinta net 12 tūkst. keksiukų. Šventinę nuotaiką „Jamam“ metu taip pat kurs maskotai Akras ir Polė, o sekantys „Akropolio“ paskyras socialiniuose tinkluose gaus 450 vertingų „Eurovaistinės“ dovanų rinkinių.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*